El Mercat Municipal de Burjassot sortejarà, tots els mesos, xecs valorats en 75 euros
2025-07-24

Apostar per la compra en el comerç local, tindrà la seua recompensa, una vegada al mes. I és que, des de la regidoria de Promoció Econòmica, dirigida per Roc Senent, a través de CEMEF i en col·laboració amb l’Associació de Comerciants del Mercat Municipal (CODEMER), s’ha llançat la campanya “Che-que compra”. Mitjançant ella, es pretén fidelitzar clients i, al temps, premiar a aquells ciutadans i ciutadanes de Burjassot que aposten per omplir la cistella de la compra en els comerços locals.

Així, una vegada al mes, i a partir del mes de març, el Mercat Municipal regalarà un xec valorat en 75 euros que, el guanyador o guanyadora podrà gastar en qualsevol dels comerços associats a CODEMER. Per poder optar a aquest premi, els clients hauran d’anotar el seu nom i cognoms i un número de telèfon de contacte en el revers dels tiquets de compra que reben per les seues compres i dipositar aquests en una urna que se situarà a l’interior del Mercat Municipal. D’aqueixa manera, quantes més compres es realitzen, més tiquets s’acumularan i, per tant, major possibilitat de fer-se amb algun d’aquests 75 euros mensuals.

L’últim dia de cada mes, es coneixerà el nom del guanyador o guanyadora del “che-que compra” del mes en curs.